De fleste begynder i gymnasiet med de formål at forbedre sig fagligt, så de bliver rustet til at tage en videregående uddannelse. På Vesthimmerlands Gymnasium og HF formår man at løfte den opgave. En ny analyse fra Dansk Erhverv viser, at Vesthimmerlands Gymnasium og HF er det nordjyske gymnasium, hvor eleverne forbedrer sig mest. Gymnasiet indtager en 27. plads på listen over alle danske gymnasiet. I analysen er der set på, hvor den såkaldte gymnasieeffekt er størst. Med andre ord: Hvor forbedrer gymnasieeleverne sig mest, fra de begynder i gymnasiet, til de står med studenterhuen på hovedet? Her er Vesthimmerlands Gymnasium og HF altså bedst i Nordjylland. I den modsatte ende af listen ligger Fjerritslev Gymnasium, som ligger næstsidst blandt de danske gymnasier målt på evnen til at forbedre eleverne.
En ny analyse viser, at Vesthimmerlands Gymnasium og HF er det nordjyske gymnasium, hvor eleverne forbedrer sig mest.